cyanic-selkie/wikianc huggingface dataset:
Indijas okeāna pudeļdeguna delfīns
Uzvedība
Indijas okeāna pudeļdeguna delfīni ir aktīvi un rotaļīgi dzīvnieki, to peldēšanas ātrums var sasniegt 35 km/h, bet parasti ātrums ir 3–6 km/h. Tomēr, salīdzinot ar parasto pudeļdeguna delfīnu, Indijas okeāna pudeļdeguna delfīni ir kautrīgāki, retāk kontaktējas ar cilvēkiem, kā arī tie retāk sevi demonstrē akrobātiskos lēcienos. Delfīni palīdz cits citam medībās, dzemdībās un slimību laikā. Jau kopš Senās Grieķijas laikiem saglabājušies stāsti par delfīnu palīdzību cilvēkam, tos aizsargājot pret haizivīm vai izglābjot no noslīkšanas. Ne vienmēr pudeļdeguna delfīni ir draudzīgi, tiem ir arī savstarpēji strīdi, kas var pāraugt agresijā, kožot un grūstoties. Simpātijas savukārt tiek izrādītas ar pieglaušanos, ar glāstiem, izmantojot spuras un asti, un galvas rīvēšanu pret otra ķermeni. Nebrīvē delfīnu grupā ir stingra hierarhija, kas atkarīga no dzimuma, vecuma un lieluma. Liela auguma tēviņš dominē pār pārējiem grupas indivīdiem. Ja grupā nav tēviņu, tad lielākā mātīte kļūst par dominējošo dzīvnieku grupā. Indijas okeāna pudeļdeguna delfīni kopumā reti migrē, bet tie dienā nopeld milzīgus attālumus, meklējot barību vai ūdens reģionu ar vispatīkamāko temperatūru.
Indijas okeāna pudeļdeguna delfīni savā starpā komunicē, izmantojot balsi, tie ir dažādi svilpieni un pīkstieni, kas tiek radīti caur elpošanas atveri. Valda uzskats, ka delfīnu valoda ir tik attīstīta, ka to var izmantot, lai ar viņiem varētu sazināties. Komunikācija norit, arī izmantojot ķermeņa valodu, tie ir dažādu veidu lēcieni vai astes sišana pa ūdens virsmu. Pudeļdeguna delfīni izmanto arī klikšķošas skaņas un eholokāciju, lai orientētos telpā un lai atrastu medījumu.
Inteliģence
Indijas okeāna pudeļdeguna delfīna smadzenes ir lielākas nekā cilvēka smadzenes. Neskaitāmos pētījumos ir pierādījusies to inteliģence, to māka imitēt, spēja saprast cilvēka valodu, spēja kategorizēt dažādus priekšmetus, spēja risināt uzdevumus, negaidītas situācijas un spēja atpazīt sevi. Pateicoties delfīnu inteliģencei, tie, līdz ar parastajiem pudeļdeguna delfīniem, ir ļoti populāri dažādos jūras dzīvnieku atrakciju parkos.
Barība un barošanās
Delfīni pārtiek no dažādu sugu zivīm un kalmāriem, kā arī nelielā daudzumā barojas ar dažādiem vēžveidīgajiem. Pudeļdeguna delfīns medī zivis, kas ir 5–30 cm lielas. Nebrīvē tas dienā apēd 6–7 kg barības.
Delfīni ļoti bieži barojoties sadarbojas un uzbrūk zivju baram savstarpēji saskaņoti, bet tie barojas arī pa vienam. Lai atrastu medījumu, delfīni izmanto eholokāciju. Tiek raidīta uz priekšu klikšķoša skaņa, kas kā atbalss atgriežas pie delfīna, sniedzot informāciju par šķēršļa raksturu, lielumu, attālumu un kustīgumu. Asie zobi ļauj pudeļdeguna delfīnam zivi cieši satvert un noturēt, kamēr mēle iegroza zivi tā, lai to varētu norīt. Medījums netiek sakošļāts, bet norīts vesels. Reizēm lielāka zivs tiek spēcīgi sapurināta, lai pārlauztu tai skriemeļus, un tikai tad norīta. Medījot delfīni izmanto arī asti, ar kuru sit pa ūdens virsmu un apdullina zivis.
Vairošanās
Pudeļdeguna delfīni ir poligāmi. Pārošanās notiek divos veidos: tēviņu baram sekojot mātītei vai vienam tēviņam pievēršot uzmanību mātītei. Ja tēviņi apvienojas grupā, starp viņiem tiek nodibināta stingra hierarhija, kas balstās uz vecumu, augumu un izveicību. Tēviņi no delfīnu bara atšķir mātīti, kas meklējas, un cenšas ar to sapāroties. Tēviņu grupa ielenc mātīti un nelaiž tai klāt citus tēviņus, kas nav piederīgi grupai. Reizēm mātīte vēl nav gatava pāroties, un tēviņu bars tai visur seko. Šāda "aplidošana" var ilgt pat vairākas nedēļas. Ir tēviņi, kas neiekļaujas nevienā grupā, bet paliek teritorijā, kura mājo mātīšu bars, gaidot līdz kāda mātīte sāk meklēties. Bieži vientuļajiem tēviņiem ir sava iemīļotā mātīte, ar kuru viņš pavada daudz laika kopā, kā arī cenšas ar viņu sapāroties. Tēviņš mātītei uzmanību izrāda, uzmetot mugurā kūkumu, pieglaužoties viņai un noglāstot ar spurām vai berzējot galvu pret mātītes ķermeni. Vairošanās sezona notiek pavasarī un vasarā.
Indijas okeāna pudeļdeguna delfīns dzimumbriedumu sasniedz 5—14 gadu vecumā, mātītes dzimumbriedumu visbiežāk sasniedz 7—12 gadu vecumā, tēviņi 9—13 gadu vecumā. Grūsnības periods ilgst apmēram 12 mēnešus, un parasti piedzimst viens mazulis. Jaundzimušais ir 0,8—1,12 m garš, un tas sver 9–21 kg. Dzemdību laikā vismaz divas mātītes sargā jauno māti un mazuli. Tas ir nepieciešams tāpēc, ka asinis, ko dzemdībās zaudē māte, bieži vien pievilina haizivis. Asistējošās mātītes reizēm talkā nāk arī dzemdībās. Tās palīdz jaundzimušajam nokļūt līdz ūdens virsmai, lai tas varētu pirmo reizi mūžā ieelpot gaisu. Līdzīga palīdzība tiek sniegta, ja delfīns ir savainots. Māte mazuli zīda 12—20 mēnešus, bet zivis tie papildus sāk ķert jau pirms 6 mēnešu vecuma. Māte ar savu atvasi paliek kopā, līdz tā sasniedz 4—5 gadu vecumu. Mazuļi dzimst ik pēc 4—6 gadiem. Dzīves ilgums ir 40—50 gadi.
Apdraudējums
Indijas okeāna pudeļdeguna delfīnu lielākais apdraudējums ir cilvēks. Katru gadu tūkstošiem delfīnu noslīkst, sapinušies zvejnieku tīklos. Reizēm delfīni bariem nonāk krastā. Šajos gadījumos ļoti reti izdodas kādu izglābt, atgriežot to atpakaļ ūdenī. Iespējams, ka pie izmešanās krastā ir vainojams delfīna bojātais "radars", kuru, iespējams, iespaidojis kuģa radars. Delfīnam rodas orientācijas grūtības, un tas nonāk krastā. Uz sauszemes nonākušais delfīns sauc palīgā savus ciltsbrāļus, tādējādi arī citi delfīni nokļūst turpat.
Daudzas valstis joprojām turpina delfīnu medības, izmantojot pudeļdeguna delfīnu gaļas ieguvei. Katru gadu delfīnu medības rīko Japāna un Fēru salas. Reizēm tunču zvejnieki netīšām nogalina delfīnus, tos saķerot tīklos kopā ar zivīm.
Dabiskie ienaidnieki
Galvenie dabiskie ienaidnieki ir lielāka auguma haizivis, piemēram, vēršhaizivs, tīģerhaizivs un tumšā haizivs. Šīs haizivis medī mazāka auguma delfīnus, mazuļus un mātītes. Ļoti bieži var novērot pieaugušos īpatņus ar haizivju zobu atstātām rētām uz to ķermeņiem. Tā kā mūsdienās daudzas haizivju populācijas ir samazinājušās, tādējādi delfīniem rodas mierīgāka vide okeānā.
Suskupīte
Suskupīte (arī Dzilnupe, augštecē - Lugažu strauts, Lugužu strauts, vidustecē - Apšupe, Apšupīte, Āpšupīte) ir Vaidavas labā krasta pieteka Alūksnes novadā uz austrumiem no Jaunlaicenes.
Iztece - pie Opekalna baznīcas. Tek dienvidu-dienvidrietumu virzienā. Ietek Vaidavā caur Karvas ūdenskrātuvi. Suskupīti vidustecē šķērso valsts autoceļš V383 (Lucka – Alūksne).
Ļukati
Ļukati var būt:
Staņislavova (Rudzātu pagasts)
Staņislavova ir ciems Rudzātu pagastā, Līvānu novadā. Atrodas 198 km attālumā no Rīgas.
Rīgas Tautas nams
Rīgas Tautas nams (pabeigts 1931. gadā), arī Arodbiedrību nams, atrodas Bruņinieku ielā 29/31. Tajā ir Latvijas Brīvo arodbiedrību savienības galvenais birojs, vairākas arodbiedrības un organizācijas, kā arī veikali pirmajā stāvā.
Pirmssākumi
Ēku cēla 1925. gadā dibinātā Latvijas Tautas namu biedrība (LTNB), kuru veidoja Latvijas sociāldemokrātiskā strādnieku partija (LSDSP) un citas sociāldemokrātiskas organizācijas. Mērķis bija nodrošināt dažādām strādnieku organizācijām telpas, kā arī izklaides vietas.
Anatolijs Dedkovs
Anatolijs Dedkovs (Анатолий Иванович Дедков, dzimis, miris ) bija PSRS lidotājs, kosmonauts, bet nav lidojis kosmosā.
Rīgas Tautas nams
Pirmssākumi
Tautas nama pamatakmens likšanā piedalījās sociāldemokrātu līderis Rainis. Sākotnēji iecerēts, ka nams būs vairāku korpusu komplekss kurā būs arī teātra zāle un baseins. Celtniecības darbus vadīja arhitekts Karre. 1929. gada 12. decembrī tika svinēti spāru svētki.
Kreatīns
Kreatīns ir slāpekli saturoša organiskā skābe, kas sastopama mugurkaulnieku muskuļos. Tā ir nepieciešama enerģijas metabolismam un kustību izpildei. Franču ķīmiķis Mišels Ežēns Ševrols (Michel Eugène Chevreul) bija pirmais, kas 1832. gadā to ieguva no skeleta muskuļiem. Viņš vēlāk nosauca kristalizētās nogulsnes grieķu vārdā. Sākotnējās analīzes parādīja, ka cilvēka asinīs ir aptuveni 1% kreatīna, smadzenēs 0,14%, muskuļos 0,50%, bet sēkliniekos 0,18%. Aknas un nieres satur aptuveni 0,01% kreatīna. Mūsdienās kreatīna saturu procentos no kopproteīna var izmantot kā rādītāju gaļas kvalitātei. Šķīdumā kreatīns ir līdzsvarā ar kreatinīnu. Kreatīns ir guanidīna katjona atvasinājums. Kreatīnu var sintezēt arī pats organisms no glicīna, arginīna vai metionīna.
Rīgas Tautas nams
Pirmssākumi
Nama pirmais korpuss izmaksāja 1 miljonu latu, bet pārējās plānotās kārtas tā arī nekad netika uzceltas. Pirmā korpusa atklāšana notika 1931. gada 13. septembrī. Pasākuma sākumā tika dziedāta Internacionāle, ar runu uzstājās Saeimas priekšsēdētājs Pauls Kalniņš (LSDSP); dziedot Marseljēzu, tornī uzvilka sarkano karogu ar LTNB emblēmu.
Anatolijs Dedkovs
1962. gadā Dedkovs iestājās Harkivas augstākā kara lidotāju skolu, ko pabeidza 1966. gadā. 1967. gada 16. janvārī viņš sāka dienestu kā vecākais lidotājs Padomju karaspēka grupas Vācijā 24. Gaisa armijas 61. Gvardes iznīcinātāju aviācijas korpusa 126. iznīcinātāju aviācijas divīzijas 35. iznīcinātāju aviācijas pulkā.
Rīgas Tautas nams
Pirmssākumi
Namā atradās LSDSP centrālkomiteja un Rīgas komiteja, LSDSP laikraksta Sociāldemokrāts redakcija, sporta organizācija Strādnieku sports un sargs, LSDSP jaunatnes spārns Darba jaunatne un sociāldemokrātiskā arodbiedrību apvienība Latvijas Arodbiedrību centrālbirojs. Pirmajā stāvā atradās iecienīta ēdnīca un kafejnīca. Ēkā bija izvietota plaša bibliotēka.
Kreatīns
Fosfokreatīna sistēma
Kreatīns tiek sintezēts aknās un nierēs, transportēts no asinīm uz audiem ar augstām enerģijas prasībām, piemēram, smadzeņu un skeleta muskuļos. ATF koncentrācija skeleta muskuļos parasti ir 2—5 mM, kas ļautu muskuļiem veikt kontrakcijas tikai dažas sekundes. Tādēļ gadījumos, kad paaugstinās vajadzība pēc enerģijas, fosfagēnā sistēma strauji resintezē ATF no ADF ar fosfokreatīna jeb kreatīnfosfāta palīdzību. Šo reakciju katalizē enzīms kreatīnkināze. Skeleta muskuļos fosfokreatīna koncentrācija var sasniegt 20-35 mM vai vairāk. Lai gan šūnu ATF koncentrācija ir maza, izmaiņas ir grūti atklāt, jo ATF nepārtraukti un efektīvi tiek papildināts no fosfokreatīna un kreatīnkināzes. Kreatīnam ir spēja palielināt muskuļu fosfokreatīna krājumus, attiecīgi palielinot muskuļa spēju resintezēt ATF no ADF, tādējādi palielinot enerģijas rezerves.
Anatolijs Dedkovs
1970. gada 27. aprīlī Anatolijs Dedkovs ieskaitīts kosmonautu grupā. Līdz 1972. gada jūlijam apguva kosmonautu vispārējo apmācību. No 1972. līdz 1974. gada augustam Dedkovs gatavojās programmai Spiral. No 1975. gada septembra līdz 1977. gada oktobrim Dedkovs kopā ar Juriju Ponomarjovu gatavojās lidojumam uz orbitālo staciju Saljut-6 pirmās ekspedīcijas dublieru apkalpē. Kad Sojuz-25 neizdevās saslēgties ar staciju, tika pieņemts lēmums turpmāk apkalpē obligāti iekļaut kosmonautu ar lidojumu pieredzi. Tādējādi Dedkova un Ponomarjova apkalpi izformēja.
Rīgas Tautas nams
Ulmaņa diktatūra
1934. gada 15. maijā Ulmaņa valsts apvērsuma laikā plkst. 1 naktī ēku ieņēma policija un aizsargi, bet pēc tam tā tika nodota aizsargu organizācijas īpašumā. Ēkā sarkanais karogs tika nomainīts pret nacionālo karogu. Ulmaņa režīms izplatīja informāciju, ka namā esot atrasti sociāldemokrātiem piederoši ieroči. Līdz 1940. gadam bija pazīstams kā Aizsargu nams. Vēl 1940. gada vidū šeit atradās arī Rīgas 1. bibliotēka.
Kreatīns
Uztura bagātinātāji
Kreatīna piedevas uzturā izmanto sportisti, kultūristi, cīkstoņi, sprinteri un citi, kas vēlas iegūt lielāku muskuļu masu. 2009. gada pētījums noraida bažas, ka kreatīna lietošana varētu ietekmēt hidratācijas stāvokli, noturību pret karstumu un izraisīt muskuļu krampjus un caureju.
Anatolijs Dedkovs
1976. gadā viņš neklātienē pabeidza Gaisa kara akadēmiju. No 1977. gadam līdz 1983. gadam Dedkovs gatavojās lidojumiem ar kosmosa kuģi Sojuz-T un civilo orbitālo staciju DOS (Saljut). 1983. gada 20. aprīlī izslēgts no kosmonautu vienības, ieceļot Dedkovu par Kosmonautu sagatavošanas centra vadības grupas maiņas vadītāju.
Rīgas Tautas nams
Nacistiskās Vācijas un padomju okupācija
Pēc Latvijas okupācijas 1940. gadā namā iekārtojās Arodbiedrību Centrālā padome, vēlāk Latvijas Republikāniskā arodbiedrību padome, un ēka kļuva pazīstama kā Arodbiedrību nams. Nacistiskās Vācijas okupācijas laikā šeit atradās Rīgas Darba pārvalde, bet pēc tam atgriezās padomju institūcijas. Līdz 70. gadiem tur bija arī arodbiedrību sporta biedrības "Daugava" centrālā padome.
Kreatīns
Uztura bagātinātāji
Ir ziņojumi par nieru bojājumiem saistībā ar kreatīna lietošanu, piemēram, intersticiālu nefrītu, tādēļ pacientiem ar nieru slimībām rekomendē izvairīties no papildus kreatīna uzņemšanas. 2004. gadā European Food Safety Authority (EFSA) publicēja rakstu, kurā teikts, ka, ilgtermiņā regulāri lietojot trīs gramus tīra kreatīna, tas nekaitē cilvēka veselībai.
Anatolijs Dedkovs
1987. gadā Anatolijam Dedkovam piešķirta pulkveža pakāpe un viņš iecelts par Gaisa karaspēka virspavēlnieka 1064. Gaisa vadības punkta operatīvās grupas priekšnieku. 1994. gada 19. augustā Dedkovs atvaļināts no militārā dienesta. 1995. gadā viņš sāka strādāt Kosmonautu sagatavošanas centrā par kosmonautu sagatavošanas inženieri.
Rīgas Tautas nams
Pēc neatkarības atjaunošanas
Pēc Latvijas neatkarības atjaunošanas ēkā atradusies Latvijas Brīvo arodbiedrību savienība, kā arī vairākas arodbiedrības. Tajā ir bijis atjaunotās LSDSP Rīgas birojs, Latvijas Pensionāru federācija, biedrība Progresīvie un citas organizācijas. Pirmajā stāvā atrodas vairāki veikali.
Kreatīns
Uztura bagātinātāji
Lai gan daļa pētījumu liecina, ka tīra kreatīna lietošana ir droša, pārbaudot trīsdesmit trīs komerciāli pieejamos bagātinātājus, konstatēts, ka vairāk nekā 50% atrasts vismaz viens piesārņotājs. Visizplatītākais no šiem piesārņotājiem bija kreatinīns, kas ir kreatīna galaprodukts, kas izveidojas arī organismā. Tāpat tika atrasts arī dihidrotriazīns un diciāndiamīds.
Kreatīna lietošana samazina miostatīna daudzumu ķermenī. Miostatīns ir olbaltumviela, kas nomāc muskuļu augšanu.
Gijoms Amontons
Gijoms Amontons (franču: Guillaume Amontons) bija franču fiziķis un mehāniķis, Francijas Zinātņu akadēmijas loceklis, viens no triboloģijas aizsācējiem.
Dzīvesgājums
G. Amontons piedzimis 1663. gada 31. augustā Parīzē, tēvs bija jurists no Normandijas. Kurluma dēļ viņš nestudēja universitātē un apguva matemātiku un dabaszinātnes patstāvīgi. Tāpat viņš apguva zīmēšanu, mērniecību, arhitektūru. Nomiris 1705. gada 11. oktobrī Parīzē.
Zinātniskā darbība
G. Amontons uzlabojis ierīces galvenokārt to izmantošanai uz kuģiem jūrās: mērinstrumentus — barometru, higrometru, termometru, klepsidru —, optisko telegrāfu.
Starp viņa sasniegumiem termodinamikā ir temperatūras un spiediena savstarpējās atkarības pētīšana gāzēs, kas bija pamats vēlākajai gāzu likumu (skatīt sadaļu "Gāzu likumi" rakstā "Termodinamika") formulēšanai. No saviem pētījumiem Amontons secināja, ka, temperatūrai pazeminoties līdz noteiktai skaitliskai vērtībai, spiediens pilnībā izzudīs, tas ir, viņš nonāca pie absolūtās nulles jēdziena. Pēc viņa novērtējuma, šī vērtība varētu būt −240°C. Amontons izgudrojis karstā gaisa dzinēju ("uguns dzirnavas").
1699. gadā Amontons publicēja uz saviem pētījumiem balstītus berzes likumus, kurus apstiprināja Šarls Kulons 1781. gadā.
Loids Ostins
Loids Džeimss Ostins III (en; dzimis ) ir bijušais ASV Armijas četrzvaigžņu ģenerālis, kurš kopš 2021. gada 22. janvāra ir 28. ASV aizsardzības sekretārs. Viņš ir pirmais afroamerikānis ASV vēsturē, kurš atrodas šajā amatā.
Auniņi
Auniņi var būt:
Magnuss Kirts
Magnuss Kirts (et; dzimis Tervā) ir igauņu vieglatlēts, startē šķēpa mešanas sacensībās. Viņš ir 2018. gada Eiropas čempionāta bronzas medaļas un 2019. gada Pasaules čempionāta sudraba medaļas ieguvējs, kā arī Igaunijas rekordists šķēpa mešanā.
Karjera
Pirmo reizi Pasaules čempionātā piedalījās 2015. gadā Pekinā, taču nepārvarēja kvalifikāciju un ieņēma 22. vietu. Piedalījās Riodežaneiro, kur kvalifikācijā ieguva 23. vietu. 2017. gada Pasaules čempionātā Londonā iekļuva pamatsacensībās un izcīnīja 11. vietu.
Alkšņu valks
Alkšņu valks ir Ponakstes kreisā krasta pieteka Kuldīgas novadā.
Magnuss Kirts
Karjera
2018. gada Eiropas čempionātā izcīnīja bronzas medaļu ar rezultātu 85,96 m. Pirmo reizi 90 metru atzīmi pārsniedza Golden Spike sacensībās Ostravā, Čehijā, sasniedzot 90,34 metrus. Divas dienas vēlāk Kuortanē, Somijā, viņš Igaunijas rekordu uzlaboja līdz 90,61 m. 2018. un 2019. gadā tika atzīts par Igaunijas gada sportistu. 2019. gada Pasaules čempionātā Dohā ar rezultātu 86,21 metri izcīnīja sudraba medaļu.
Alkšņu valks
Ietek Ponakstē mazapdzīvotā apvidū. Alkšņu valku nešķērso valsts autoceļi.
BLITS (pavadonis)
Pavadonis izgatavots NII Pretsizionnogo Priborostrojenija pēc Krievijas Federālās kosmiskās aģentūras pasūtījumā saskaņā ar Roskosmos un Starptautiskā Lāzerlokācijas dienesta 2006. gada līgumu.
BLITS uzdevums bija eksperimentāli pārbaudīt sfēriska stikla atstarotājpavadoņa koncepciju, esot par mērķi lāzerlokācijas mērījumos. Pavadonis sastāv no divām ārējām puslodēm no zema atstarošanas indeksa stikla (LK6 tipa) un iekšējās lodes lēcām no augsta atstarošanas indeksa stikla (TF105 tipa). Lodes lēcas rādiuss ir 53,52 mm, kopējais reflektora rādiuss ir 85,16 mm. Puslodes ir salīmētas. Vienas puslodes ārējā virsma pārklāta ar alumīnija pārklājumu un aizsargāta ar lakas slāni. Pavadoņa masa ir 7,53 kg. Tam nav savas dzinējsistēmas, tādēļ tas patstāvīgi nevar mainīt orbītu.
BLITS tika palaists ar nesējraķeti Sojuz-2.1b/Fregat-M no Baikonuras kosmodroma starta laukuma 31/6. Tas bija sekundārā krava meteoroloģijas pavadoņa Meteor-M № 1 palaišanā. Ar to kopā startēja arī mikropavadoņi Universitetskij-2, Sterh-2, UGATUSAT, SumbandilaSat, IRIS. BLITS ievadīts solārsinhronā orbītā.
aptuveni 07:57 UTC BLITS sadūrās ar atlūzu no pavadoņa Fengyun 1C, kas tika iznīcināts 2007 gadā Ķīnas pretpavadoņu ieroča izmēģinājumā. Šis incidents tika pamanīts pēc tam, kad BLITS orbītas parametri un tā rotācija bija strauji mainījusies. Tika pārbaudīts, ka pēc datubāzes datiem 10 sekundes pirms orbītas izmaiņas BLITS trajektoriju bija jāšķērso Fengyun 1C.
Lalemāna fjords
Lalemāna fjords (fr, ) ir ap 55 km garš un līdz 23 km plats Belinshauzena jūras līcis Antarktīdas pussalas rietumu piekrastē Antarktīdā. Līci norobežo Erousmaitas pussala rietumos un Lubē krasts austrumos. Sākas no Šarpa glečera pie Erousmaitas pussalas pamatnes dienvidos un ieplūst Kristela šaurumā ziemeļos. Krasta līnija stipri izrobota, daudz nelielu saliņu. Līcī ieplūst vairāki ledāji.
Līci 1909. gada janvārī atklāja franču antarktiskā ekspedīcija Žana Batista Šarko vadībā un nosauca par godu franču ģeogrāfam Šarlam Lalemānam (Charles Lallemand). No 1956. līdz 1959. gadam Detaija salā līča ziemeļu galā darbojās britu polārstacija Detaijailenda.
Vilhelms Neimanis
Dzīvesgājums
Vilhelms Neimanis ir dzimis 1849. gada 5. oktobrī tirgotāja ģimenē Mēklenburgas pilsētā Grēfesmīlenē (Grevesmühlen). Jau bērnībā viņš kopā ar ģimeni pārcēlās dzīvot uz Krustpili. 1864. gadā Neimanis iestājās darbā Rīgas — Daugavpils dzelzceļa birojā pie arhitekta Maksa Paula Berči, pēc tam studēja Rīgas Politehnikumā, 1875. gadā Pēterburgas Mākslas akadēmijā.
1873.—1874. gadā Neimanis piedalījās Daugavpils pilsētas dzelzceļa stacijas, remontdarbnīcu un lokomotīvju depo projektēšanā. 1875. gadā uzcēla viņa projektēto Grīvas vācu skolu (vēlāko guberņas proģimnāziju). 1878. gadā viņš sāka pildīt Daugavpils pilsētas arhitekta pienākumus, projektēja Daugavpils Mārtiņa Lutera evaņģēliski luterisko baznīcu (1889—1893) un Jaunavas Marijas bezvainīgās ieņemšanas katoļu baznīcu (1903—1905). 1887. gadā viņš Tallinā izdeva grāmatu "Vidzemes, Igaunijas un Kurzemes tēlotājas mākslas un mākslas amatniecības vēsturisks pārskats no 12. gs. beigām līdz 18. gs. izskaņai". 1895. gadā Neimanis Pēterburgā ieguva būvtiesības, atstāja Daugavpili un pārcēlās uz Rīgu, kur kļuva par Rīgas Doma atjaunošanas vadītāju. Pēc V. Neimaņa projektiem historicisma stilā celta Kurzemes provinces muzeja ēka (1898) Jelgavā, Rīgas Doma muzeja korpuss virs klostera krustejas austrumu spārna (1898). Nozīmīgākais Neimaņa projekts bija Rīgas Pilsētas mākslas muzeja ēkas celtniecība (1903—1905), kuru iespaidoja Bodes muzeja ēkas arhitektūra Berlīnē.
Vilhelms Neimanis bija autors daudzu Latvijas historisma piļu — Līksnas muižas (1878—1780), Kalkūnes muižas (1890—1892), Pelču muižas (1900—1904), Juzefovas muižas (1901), Tahevas muižas (1902) kungu mājas projektiem. No 1899. gada līdz 1901. gadam Neimanis bija Rīgas Politehniskā institūta mākslas vēstures docents. 1905. gadā viņš kļuva par Rīgas pilsētas mākslas muzeja direktoru, 1908. gadā par pieminekļu kopšanas komisijas vadītāju. No 1906. gada līdz 1913. gadam viņš pārsvarā nodarbojās ar rakstniecību un vāciski publicēja grāmatas "Rīgas muzejs" (1906), "Baltijas mākslinieku leksikons" (1908), "Rīga un Tallina" (1908), "Rīgas ceļvedis ar pilsētas plānu" (1910), "Rīgas Sv. Marijas Doma baznīca" (1912), "Lauku pieminekļu aizsardzības pamati" (1911), "No senajiem laikiem: mākslas un mākslas vēstures dažādības no Vidzemes, Igaunijas un Kurzemes" (1913).
Miris Latvijas brīvības cīņu laikā 1919. gada 6. martā.
Rīgas farmaceitiskā fabrika
AS Rīgas farmaceitiskā fabrika (zīmols RFF) ir Latvijas farmācijas uzņēmums. Tā ir Baltijā lielākais galēnisko preparātu, veselīgo preparātu un augu valsts ārstniecības līdzekļu un tēju ražotājs. Šādi ārstniecības līdzekļi, kuru receptūrā ietilpst ārstniecības augu drogas vai to pārstrādes rezultātā iegūtas vielas, veido ap 80% no kopējās fabrikas produkcijas. Sortimentu veido vairāk kā 100 produktu nosaukumi, ieskaitot tinktūras, pilienus, ekstraktus, sīrupus, spirta un eļļas šķīdumus, ziedes, augu valsts ārstniecības līdzekļus un to maisījumus. Uzņemums ražo augstas kvalitātes produktus saskaņā ar Labas ražošanas prakses (GMP) standartiem.
Ziemeļamerikas dižknābji
Ziemeļamerikas dižknābji, Ziemeļamerikas dižknābju ģints (Hesperiphona) ir žubīšu dzimtas (Fringillidae) ģints, kas apvieno 2 mūsdienās dzīvojošas sugas. Tās sastopamas Ziemeļamerikā: viena suga dzīvo ziemeļos, otra Centrālamerikā.
Stapāni
Stapāni ir ciems Lizuma pagastā, Gulbenes novadā. Atrodas 169 km attālumā no Rīgas.
Ziemeļamerikas dižknābji
Izskats un ieradumi
Ziemeļamerikas dižknābji ir drukni putni, līdzīgi Eiropā dzīvojošam dižknābim. Tie ir vieni no lielākajiem žubīšu dzimtā, ar ļoti masīvu knābi un lielu galvu, tādēļ vizuāli putns it kā zaudē kaklu. Tiem ir samērā īsa aste. Tēviņi nedaudz lielāki nekā mātītes. Ģints lielākā suga ir saulrieta dižknābis (Hesperiphona vespertina), kura lielāko indivīdu ķermeņa garums ir 21,5 cm, spārnu plētums 36 cm, svars 74 g.
Pēteris Ābele
Pēteris Bernhards Ābele ( — ) bija latviešu ginekologs, Latvijas Universitātes docents. Viens no 1944. gada 17. marta Latvijas Centrālās padomes memoranda parakstītājiem.
Jegorova
Jegorova var būt:
Ziemeļamerikas dižknābji
Izskats un ieradumi
Dižknābji ir sēklēdāji, bet atšķirībā no citiem žubīšu dzimtas putniem ar savu masīvo knābi viegli saspiež dažādu augļu, piemēram, ķiršu kauliņus, lai piekļūtu pie kodoliņiem. Viena suga ģintī mājo mērenajā joslā, bet otra tropu joslā. Putni, kas dzīvo reģionos ar bargām ziemā, migrē nedaudz uz dienvidiem.
Pēteris Ābele
Biogrāfija
Pēteris Bernhards Ābele dzimis 1893. gada 13. janvārī (1. janvārī pēc vecā stila) Valmiermuižas "Mazķēdiņu" saimnieka Pētera Ābeles un Annas ģimenē (tagad mājas Burtnieku pagastā). Studēja Tērbatas Universitātes medicīnas fakultātē, kuru pabeidza 1917. gadā, bija Palsmanes draudzes ārsts no 1918. - 1922. gadam. 1922. līdz 1928. gadam bija Latvijas Universitātes asistents, bet no 1939. gada docents. Rīgas pilsētas vecmāšu skolas vadītājs no 1928. līdz 1940. gadam. Bijis arī Jaunās slimnīcas sieviešu klīnikas vadītājs no 1940. līdz 1941. gadam, kā arī no 1941. gada Rīgas pilsētas 2. slimnīcas sieviešu klīnikas vadītājs.
Otrā pasaules kara beigās devās trimdā uz Vāciju, bet vēlāk uz ASV. Miris 1986. gada 13. decembrī Pokipsī, Ņujorkas štatā ASV.
Marita Stelmakere
Marita Lūriņa-Stelmakere (dzimusi Liepājā) ir latviešu aktrise.
Ir aktrises Ditas Lūriņas-Eglienas māte.
1974. gadā beigusi Liepājas Draudzīgā aicinājuma 5. vidusskolu. 1977. gadā absolvējusi Liepājas Mākslas vidusskolu aktieru specialitātē un kļuvusi par Liepājas teātra aktrisi.
1982. gadā sākusi vadīt Liepājas Bērnu un jaunatnes centra teātra studiju "Karlsona bagāža". No 1997. līdz 2009. gadam Liepājas Draudzīgā aicinājuma 5. vidusskolā bijusi vācu teātra režisore. 2003. gadā kļuvusi par Liepājas aktrišu folkloras apvienības Atštaukas valdes locekli. 2009. gadā sākusi strādāt par Liepājas Bērnu un jaunatnes centra teātra metodiķi.
Brenči
Brenči var būt:
Elstes
Elstes var būt:
Drisa
Drisa var būt:
Iļjonki
Iļjonki ir daļēji izzudis ciems Zilupes novada Lauderu pagastā. Izvietojies pagasta ziemeļu daļā 4,4 km no pagasta centra Lauderiem, 9,1 km no novada centra Zilupes un 304,8 km no Rīgas.
Apdzīvotā vieta izvietojusies nomaļus no vietējas nozīmes autoceļiem.
Atslēga (filma)
"Atslēga" (en) ir 2005. gada ASV šausmu filma, kuras režisors un viens no producentiem ir Aiens Softlijs. Galvenās lomas atveido Keita Hadsone, Džina Roulendsa, Džons Hērts, Džoja Braienta un Pīters Sarsgārds. Filmas pirmizrāde notika.
Veselības aprūpes māsa, kas strādā spocīgā Ņūorleānas plantācijas mājā, atrod sevi iepītu ar mājas tumšo pagātni saistītā noslēpumā.
Ļvivas arēna
Ļvivas arēna (uk) ir futbola stadions Ukrainas pilsētā Ļvivā. 2011. gadā uzceltajā stadionā ir 34 915 sēdvietas un tajā savas mājas spēles aizvada FK Lviv un Ļvivas "Rukh" futbolkomandas. Stadions uzcelts 2012. gada Eiropas čempionāta futbolā vajadzībām.
Kjeldāla metode
Kjeldāla metode ir slāpekļa kvantitatīvas noteikšanas metode organiskās vielās. Metodi 1883. gadā ieteicis dāņu ķīmiķis Johans Keldāls (Johan Gustav Christoffer Thorsager Kjeldahl), kura vārdā tā arī nosaukta. Metode pamatojas uz parādību, ka organiskās vielās ietilpstošais slāpeklis, to karsējot Kjeldāla kolbā kopā ar koncentrētu sērskābi, pāriet amonija sulfātā. Reakcijas paātrināšanai pievieno katalizatoru, par kuru Keldāls sākotnēji izmantoja dzīvsudraba oksīdu, taču tā radītās bīstamības dēļ mūsdienās oficiālajā metodē (AOAC 988.05) dzīvsudraba oksīds ir aizstāts ar mazāk bīstamo vara(II) sulfātu vai titāna dioksīdu :
Pēc tam maisījumam pievieno sārma pārākumu, lai no amonija sulfāta rastos amonjaks:
To atdestilē un pēc amonjaka daudzuma nosaka slāpekļa daudzumu. Parasti amonjaku saista ar borskābes šķīdumu un neizreaģējušo borskābi attitrē ar nātrija karbonātu, kā indikatoru izmantojot metiloranžu:
Kjeldāla metodi lieto galvenokārt slāpekļa noteikšanai aminoskābēs un olbaltumvielās, kā arī pārtikas uzturvērtības analīzēs. Metodes priekšrocības ir tās piemērotība visiem pārtikas veidiem, samērā lielā precizitāte (kaut arī metode ir neprecīzāka par biureta metodi) un zemās izmaksas, ja neizmanto automatizēto sistēmu, bet trūkumi — metodes laikietilpība, vajadzība pēc korozīviem reaģentiem un tas, ka ar to nosakāms pilnīgi viss pārtikā organiski saistītais slāpeklis, nevis tikai atsevišķi olbaltumvielās ietilpstošais slāpeklis.
Oksle
Oksle ir ciems Tukuma novada Cēres pagastā. Izvietojies pagasta ziemeļrietumos Oksles upes krastā autoceļu V1393 un V1431 krustojumā 5 km no pagasta centra Cēres, 33 km no novada centra Tukuma un 97 km no Rīgas. Apdzīvotā vieta izveidojusies ap bijušās Oksles muižas (Oxeln) centru. Kā lēņu zeme Oksle minēta 15. gadsimtā. Muižas apbūve (pils, zirgu staļļi, kūts, ūdensdzirnavas; 19. gadsimts) ir vietējas nozīmes kultūrvēstures piemineklis.
Korejas Tautas armija
Korejas Tautas armija (korejiešu: 조선인민군) ir Korejas Tautas Demokrātiskās Republikas bruņotie spēki.
Lielākā daļa karaspēka atrodas Demilitarizētajā zonā pie Dienvidkorejas robežas. Tā kā kopš Korejas kara beigām 1953. gadā valstī ir spēkā pagaidu pamiers, bruņotie spēki ir pastāvīgā gatavībā.
Kodolprogramma
KTDR esot sākusi izstrādāt kodolieročus 90. gadu sākumā.
2016. gada 9. septembrī Ziemeļkoreja veica savu piekto kodolizmēģinājumu. Ziemeļkorejas līderis Kims Čonins pieprasīja izbeigt ikgadējās mācības, ko Seula un Vašingtona rīko pie KTDR krastiem, un likvidēt ASV militāro bāzi Dienvidkorejā.
Nesebara
Nesebara (bg) ir sena pilsēta Bulgārijas austrumos pie Melnās jūras. Pilsētas-muzejs, dēvēta par "Melnās jūras pērli". Senākā pilsētas daļa atrodas uz pussalas, kas ar cietzemi savienota ar šauru strēli. Vasarā tā ir populārs tūrisma objekts, jo tūlīt uz ziemeļiem atrodas kūrortpilsēta Slančevbrjaga (Saulainais krasts). Nesebara 1983. gadā iekļauta UNESCO Pasaules mantojuma sarakstā.
Senajos laikos pilsēta bija pazīstama kā grieķu kolonija Mesembrija (gr). Arī bulgāru valodā pilsētu līdz 1934. gadam sauca par Mesemvriju (bg). Pilsēta attīstījās kā tirdzniecības punkts starp Grieķiju un Trāķiju. Būdama relatīvi neievērojama romiešu laikā, pilsēta atkal uzplauka Bizantijas laikā. Osmaņu impērijas laikā pamazām panīka, līdz 19. gadsimta beigās to izkonkurēja Burgasa.
Vecpilsētā saglabājušās vairāk nekā 40 baznīcas, daudzas no tām drupās. Vecākā no tām ir no 6. gadsimta, bet jaunākā - no 12. gadsimta beigām.
Greidāni
Greidāni var būt:
Tu, es un Duprī
"Tu, es un Duprī" (en) ir 2006. gada ASV komēdija, kuras režisori ir Entonijs Ruso un Džo Ruso. Galvenās lomas atveido Keita Hadsone, Ouens Vilsons, Mets Dilons, Sets Rogens un Amanda Detmera. Filmas pirmizrāde notika.
Līgavaiņa draugs Duprī izlemj padzīvot pie abiem jaunlaulātajiem.
Eižens Švarcs
Dzīvesgājums
Dzimis 1871. gada 18. (6.) novembrī Rīgā, tirgotāja Kristapa Švarca un viņa sievas Emīlijas, dzimušas Liras, ģimenē. Mācījās Rīgas pilsētas ģimnāzijā, no 1897. gada vadīja sava tēvoča Edgara Liras uzņēmumu Edgar Lyra & Co.
No 1908. gada bija Rīgas biržas komitejas loceklis un viceprezidents (1910), līdztekus Austroungārijas vicekonsuls Rīgā (1910-1914). Vidzemes vācu biedrības Rīgas grupas valdes loceklis un viceprezidents (1911-1914). 1912. gadā viņu ievēlēja Rīgas domē. 1914. gadā viņš kļuva par Rīgas biržas bankas direktoru un Lielās ģildes vecāko. 1910. gadā Švarcs par 100 000 rubļiem no Edgara Liras nopirka Rūmenes muižu pie Kandavas.
Latvijas brīvības cīņu laikā 1919. gadā viņš bija Niedras valdības finansu ministrs, tādēļ pēc 1920. gada agrārās reformas 1923. gadā Rūmenes muiža Švarcam tika atsavināta un sadalīta zemniekiem. Netika apmierināts E. Švarca atkārtotais lūgums ierādīt viņam kā neatsavināmo daļu Rūmenes muižas centru.
Kaktiņi
Kaktiņi var būt:
Eižens Švarcs
Dzīvesgājums
Pēc kara beigām Eižens Švarcs bija Rīgas pilsētas deputāts (līdz 1934). Rīgas hipotēku biedrības direktors un prezidents (1926-1939), Lielās ģildes eltermanis (1930-1935), Rīgas biržas bankas prezidents (1930-1939), bija arī Rīgas Sv. Pētera baznīcas padomes prezidents, Rīgas Herdera institūta draugu un veicinātāju biedrības valdes priekšsēdētājs.
Miris Rīgā 1940. gada 15. februārī.
Thaņhoa
Thaņhoa ir pilsēta Vjetnamā, Thaņhoa provinces administratīvais centrs. 2012. gadā pilsētā dzīvoja 120 tūkstoši iedzīvotāju. Pilsēta atrodas 137 km uz dienvidiem no Vjetnamas galvaspilsētas Hanojas, netālu no Bakbo līča. Vjetnamas kara laikā pilsēta tika gandrīz pilnībā izpostīta. To uzcēla no jauna un par tās dibināšanas gadu uzskata 1994. gadu. Netālu no pilsētas iegūst hroma rūdu.
Latgales apakšvirsnieku rota
Latgales apakšvirsnieku rota jeb Latgales instruktoru rota bija viena no Latvijas zemessardzes latviešu nacionālajām vienībām, ko izveidoja Latvijas brīvības cīņu sākumā 1918. gada 17.-20. decembrī no mobilizētajiem Latgales apsardzības apgabala apakšvirsniekiem un brīvprātīgajiem. Pēc Rīgas zaudēšanas un atkāpšanās uz Jelgavu 5. janvārī Latgales apakšvirsnieku rotā palikušos karavīrus pievienoja Cēsu rotai un iekļāva štabskapteiņa Skujiņa komandētajā Atsevišķā latviešu bataljona 2. rotā.
Jānis Ģībietis
Jānis Ģībietis ( — ) bija Latvijas sabiedrisks darbinieks un politiķis. Bijis 2. Saeimas deputāts. Pārstāvējis Latviešu zemnieku savienību.
Biogrāfija
Jānis Ģībietis piedzima (pēc vecā stila — ) Gramzdas pagasta «Vecģibiešos». Mācījies vietējā ministrijas skolā, tālāk nodarbojies ar pašizglītību. 1894. gadā atgriezies no dienesta Krievijas armijā.
Ģībietis bija Gramzdas pagasta tiesas priekšsēdētājs, kā arī Priekules Pārtikas biedrības priekšsēdētājs. Vēlāk bija Liepājas apriņķa pašvaldības likvidācijas komisijas loceklis un Latvijas Bankas Liepājas nodaļas diskontu komisijas loceklis. Savstarpējās apdrošināšanas biedrības «Zeme» dibinātājs un valdes priekšsēdētājs. Pirmā pasaules kara laikā Gramzdas un Skodas draudzēs uzņēmās baptistu mācītāja pienākumus, kristījis 30 cilvēkus. Piedalījies Aizsargu organizācijā, bija bataljona komandieris. 1925. gadā ievēlēts 2. Saeimā no Latviešu zemnieku savienības saraksta. Parlamentā strādāja līdz 1928. gadam.
1939. gada decembra beigās ievietots Liepājas slimnīcā. Miris. Apbedīts Gramzdas kapos.
Rumānija olimpiskajās spēlēs
Rumānija olimpiskajās spēlēs piedalās kopš 1900. gada, kad vasaras olimpiskās spēles notika Parīzē. Kopš 1928. gada tā piedalās arī ziemas olimpiskajās spēlēs. Kopš dalības sākuma Rumānija nav piedalījusies vairākās olimpiskajās spēlēs 1904., 1908., 1912., 1932. un 1948. gada vasaras olimpiskajās spēlēs un 1960. gada ziemas olimpiskajās spēlēs.
Rumānija ir viena no medaļām bagātākajām valstīm starp tām, kurās nav notikušas olimpiskās spēles. Līdz šim kopumā tā olimpiskjās spēlēs ir izcīnījusi 309 medaļas, no tam lielāko vairumu — 308 medaļas — vasaras olimpiskajās spēlēs un tikai vienu medaļu — ziemas olimpiskajās spēlēs.
Vasaras olimpiskās spēles
• — startēja viens un tas pats sportists vairākos sporta veidos.
Ziemas olimpiskās spēles
• — startēja viens un tas pats sportists vairākos sporta veidos.
Kristīne Veinšteina
Kristīne Veinšteina (dzimusi Pļaviņās) ir latviešu aktrise, teātra pedagoģe.
2003. gadā absolvējusi Valentīna Maculēviča teātra studiju Daugavpilī. Pirms tam gadu studējusi arī LU Filoloģijas fakultātē.
1999. gadā kļuvusi par Daugavpils teātra aktrisi. Ir arī Daugavpils teātra darbinieku arodbiedrības priekšsēdētāja.
Džeimss Kobērns
Džeimss Kobērns (en; dzimis, miris ) bija amerikāņu aktieris. 45 darbības gadu laikā piedalījies vairāk nekā 45 kinofilmās un 100 televīzijas uzvedumos.
Kobērns parasti darbojās otrā plāna lomās vesternos un asa sižeta filmās. Pazīstamākās no viņa lomām ir filmās "Lieliskais septiņnieks" (1960), Hell Is for Heroes (1962), "Lielā bēgšana" (The Great Escape, 1963), "Šarāde" (1963), Our Man Flint (1966), In Like Flint (1966), Duck, You Sucker! (1971), Cross of Iron (1977) un "Ķertais profesors" (1996).
1998. gadā Kobērns ieguva Amerikas Kinoakadēmijas balvu par otrā plāna lomu Pola Šreidera drāmā Affliction (1997). 1994. gadā Kobērnam piešķirta zvaigzne Holivudas Slavas alejā.
Jugio (seriāls)
"Jugio" jeb 'Yu-Gi-Oh! Duel Monsters' (ja, burtiski — 'Spēļu karalis: Dueļu briesmoņi') ir Japānā veidots anime seriāls. Seriālu pārraidīja japāņu televīzijas kanāls TX Network no līdz. Tā autors ir Kazuki Takahaši. Tas ir atkārtots ekranizējums 1998. gada seriālam ar tādu pašu nosaukumu.
Lai seriāls iegūtu lielāku popularitāti, tajā bija mazāk vardarbības ainu nekā 1998. gada seriālā, un šī seriāla sižetā daudz lielāka loma tika dota kolekcionējamo kāršu spēlei "Dueļu briesmoņi". Seriāla popularitāte ietekmēja turpmākos franšīzes darbus. Gandrīz visos franšīzes nākamajos darbos ļoti liela loma tika dota šai kāršu spēlei. Latvijā seriālu pārraidīja TV3.
Sižets
Seriāls stāsta par Jugiju Moto (ja) — jaunu zēnu, kurš atrisina tā saukto "tūkstošgades puzli" (Senās Ēģiptes artefaktu). Tā rezultātā Jugiju pārņem noslēpumains gars — kāds Senās Ēģiptes faraons. Kad Jugijs, pateicoties noslēpumainajam faraonam, uzveic miljardieri un pasaules čempionu Seto Kaibu kāršu spēlē, viņš tiek uzaicināts piedalīties Maksimiliana Pegasa, kāršu spēles izveidotāja, rīkotajā čempionātā. Jugijs iztur atlases turnīru, un finālā viņam ir jācīnās pret pašu Pegasu. Kā izrādās, Pegasam arī ir savs Senās Ēģiptes artefakts — "tūkstošgades acs". Izmantojot šo artefaktu, Pegass ir spējīgs nolasīt citu cilvēku domas, kā arī nozagt cilvēku dvēseles. Tāpat atklājas, ka kāršu spēle "Dueļu briesmoņi" ir balstīta uz Senās Ēģiptes rituālu cīņām, kurās ēģiptieši ir cīnījušies savā starpā, izmantojot īstus briesmoņus. Šī iemesla dēļ kārtīm ir īpašas spējas, kad tās izmanto ar Seno Ēģipti saistītie cilvēki. Par spīti grūtajai cīņai, Jugijam izdodas uzveikt Pegasu. Jugijam turnīrā pievienojas viņa draugi — Džoijs, Teja, Tristans, kā arī vēl kāda Senās Ēģiptes artefakta "tūkstošgades gredzena" īpašnieks Rjū Bakura, kuru ir pārņēmis ļauns gars.
Seto Kaiba pēc tikšanas ar "tūkstošgades rotaslietas" īpašnieci Išizu Ištāri veido pats savu turnīru ar nolūku savākt trīs spēcīgākos briesmoņus kāršu spēlē — Ēģiptes dievus ("Obelisks spīdzinātājs", "Ra spārnotais pūķis" un "Slaifers debesu dievs"). Turnīru izmanto "tūkstošgades sceptera" īpašnieks Mariks Ištārs, Išizas brālis lai atriebtos faraonam, vainojot viņu savā grūtajā bērnībā jo viņa ģimenei bija uzdots sargāt faraona noslēpumus. Arī viņu pārņem ļauns gars. Jugis uzvar turnīrā, savāc visus trīs Ēģiptes dievus un pieveic ļauno garu, kas ir pārņēmis Marika ķermeni. Mariks atklāj Jugijam, ka lai faraona atmiņas tiktu atgrieztas, Jugijam ir jāizmanto Ēģiptes dievu spēks lai atceļotu atpakaļ laikā.
Faraons, kopā ar Jugiju, Džoiju, Teju un Tristanu nokļūst Senajā Ēģiptē, savas valdīšanas laikā, bet ļaunais gars, kas pārņēmis Bakura ķermeni arī atceļo līdzi ar nolūku izmainīt pagātni. Faraons atklāj, ka visi viņa draugi un paziņas, ieskaitot Kaibu, kā arī pat vairāki briesmoņi, ir bijuši ietekmīgas personas Senajā Ēģiptē savās iepriekšējās dzīvēs. Kopā ar viņiem faraons uzveic Bakuru. Tikmēr atklājas arī noslēpumainā faraona vārds (Atems) un viņa zudušās atmiņas. Nokļūstot atpakaļ tagadnē, Atems pamet Jugija ķermeni, bet pirms nonākšanas mirušo valstībā viņš pēdējo reizi cīnās ar Jugiju kāršu spēlē. Jugijs Atemu uzvar, pierādot, ka var būt patstāvīgs.
Yu-Gi-Oh! Capsule Monsters
Capsule Monsters ir 2006. gada amerikāņu divpatsmit sēriju animācijas miniseriāls, kas veidots, kā daļa 2000. gada Jugio seriāla. Seriāla darbība norisinās starp 2000. gada seriāla 5. sezonas 14. un 15. sēriju. Tajā Jugijs ar saviem draugiem nokļūst citā pasaulē, kuru ir pārņēmuši tēli no spēles Kapsuļu briesmoņi. Miniseriāla gaitā Jugijs atklāj kādēļ tur ir nonācis un izbēg no tās. Kaut arī seriālu animēja tā pati japāņu kompānija, kas animēja visus citus Jugio seriālus no 2000. līdz 2019. gadam, tas netika translēts nevienā Japānas televīzijā.
Kur tu biji, bāleliņi
Kur tu biji, bāleliņi ir latviešu tautasdziesma Selgas Mences apdarē un Agra Pilsuma tekstā. Tā pirmo reizi tikusi atskaņota XX Vispārējie latviešu Dziesmu un X Deju svētkos 1990. gadā, kopā Vispārējos latviešu Dziesmu svētkos atskanot trīs reizes.
Rīga Plaza
"Rīga Plaza" īpašnieki ir Igaunijas investīciju uzņēmums Summus Capital un Ivars Vendelins. Centra pārvaldīšanu veic nekustamo īpašumu pakalpojumu uzņēmums Colliers.
Vēsture
Centra celtniecība sākās, to atklāja.
2010. gada vasarā "Rīga Plaza" tika atklāts kinoteātris "Multikino" ar 8 auditorijām 1524 cilvēkiem. Tas piederēja Polijas uzņēmumam Multikino S.A.
tirdzniecības centrs par 93,4 miljoniem eiro tika pārdots uzņēmumam CPB Real Estate Services.
Neilgi pirms Ziemassvētkiem tehnisku iemeslu dēļ pašvaldības policijas pavadībā no centra tika evakuēti visi cilvēki, un daļa no tā bija uz laiku slēgta. Tajā brīdī daži no Prisma veikaliem Rīgā arī bija uz laiku slēgti.
Stapuļi (Lendžu pagasts)
Stapuļi ir ciems Lendžu pagastā, Rēzeknes novadā. Atrodas 253 km attālumā no Rīgas, Vornaišu upītes krastos.
Rīga Plaza
Vēsture
Somijas koncerns S-ryhmä, paziņoja, ka pamet Latvijas un arī Lietuvas tirgu, tātad arī slēdzot Prisma lielveikalu "Rīga Plaza". Neilgi pēc tam tirdzniecības centrs paziņoja, ka tas ir vienojies ar SIA "Maxima Latvija", ka pavasarī centrā tiks atklāts jauns Maxima XXX veikals. To atklāja.
Stapuļi (Lendžu pagasts)
Ciema apkārtnē atrodas Micānu ezers.
Rīga Plaza
Vēsture
2020. gada 7. maijā Multikino Latvia paziņoja, ka pārtrauc darbību Latvijā. 14. maijā Igaunijas uzņēmuma Apollo Group meitas uzņēmums Apollo Kino paziņoja, ka 2020. gada rudenī atvērs savu otro kinoteātri Rīgā — tirdzniecības centrā "Rīga Plaza".
Stapuļi (Lendžu pagasts)
Stapuļos dzimis Stanislavs Kambala (1893-1941) - latgaliešu sabiedriskais un politiskais darbinieks,
Rīga Plaza
Vēsture
2020. gada 2. decembrī tika paziņots, ka "Rīga Plaza" ir pārdots Igaunijas investīciju uzņēmumam Summus Capital un Ivaram Vendelinam. 2021. gada aprīlī centra pārvaldīšanu pārņēma nekustamo īpašumu pakalpojumu uzņēmums Colliers.
Šakuntala Devi
Šakuntala Devi (Shakuntala Devi; dzimusi, mirusi ) bija indiešu rakstniece un galvā rēķinātāja, pazīstama arī kā "cilvēks dators".
Viņa iekļuva Ginesa rekordu grāmatā ar savām skaitļošanas galvā spējām. Tāpat rakstījusi grāmatas par matemātiku, puzlēm un astroloģiju.
Devi tēvs ievēroja meitas spēju iegaumēt skaitļus triju gadu vecumā, kad viņai centās iemācīt kāršu triku. Devusies tūrēs, lai demonstrētu savas aritmētikas spējas. 1988. gadā tās pētīja psiholoģijas profesors Arturs Džensens.
Risen 2: Dark Waters
Risen 2: Dark Waters ir vienspēlētāja fantastikas motivēta darbības lomu spēle un otrā daļa Piranha Bytes spēlei Risen. To publicējis un izplatījis Deep Silver. Risen 2 ir spēle ar pirātu motīvu, bet tā pārnes ierastos Karību reģiona pirātu motīvus uz fantastikas pasauli, kur pastāv briesmoņi, senie dievi, un Voodoo maģija.
Par spēli pirmo reizi oficiāli paziņoja Deep Silver 2010. gada 18. augustā, GameCon izstādes prese konferencē Ķelnē. Spēles oficiālā mājaslapa tika palaista 2011. gada 19. februārī. Tās Microsoft Windows versija iznāca Apvienotajā Karalistē un ASV 2012. gada aprīļa beigās, bet PlayStation 3 un Xbox 360 versija iznāca 2012. gada vasaras otrajā pusē. PC versiju izstrādā Piranha Bytes. Franču firma Wizarbox izstrādājuši abas konsoļu versijas. Risen 2 ir pirmā Risen spēle priekš PlayStation 3.
Jūnass Terns
Savu karjeru iesācis Malmes FF komandā, bet vēlāk spēlējis Šveices komandā FC Zürich, Portugāles komandā Benfica, Itālijas komandās Napoli un Roma, kā arī Skotijas klubā Rangers.
Ar Zviedrijas futbola izlasi piedalījies kopumā 75 mačos no 1987. līdz 1997. gadam. Bijis izlases kapteinis 1994. gada FIFA Pasaules kausā, kurā komanda finišēja trešajā vietā. Piedalījies arī 1990. gada FIFA Pasaules kausā, 1992. gada Eiropas čempionātā un 1988. gada vasaras olimpiskajās spēlēs.
2000. gadā kļuvis par treneri. 2021. gadā IFK Värnamo komanda, Terna vadībā, pirmo reizi kluba vēsturē iekļuva Allsvenskan līgā.
Sasniegumi
Malmö
Benfica
Rangers
Individuālie sasniegumi
Filips Sīmors Hofmans
Filips Sīmors Hofmans (en; —  ) bija amerikāņu aktieris un kinorežisors.
Biogrāfija
Aktiera karjeru uzsāka 1991. gadā un jau nākamajā gadā sāka filmēties dažādās filmās. Aktieris ir pazīstams ar lomām tādās filmās kā "Sievietes smarža" (1992), "Viesuļvētra" (1996), "Naktis bugi stilā" (1997), Happiness (1998), "Lielais Lebovskis" (1998), "Magnolija" (1999), "Talantīgais misters Riplijs" (1999), "Dzīve aiz kadra" (2000), "Gandrīz slaveni" (2000), "25. stunda" (2002), "Mīlas skurbulis" (2002), "Aukstais kalns" (2003), "Pollija ir klāt" (2004), "Neiespējamā misija 3" (2006), "Čārlija Vilsona karš" (2007), "Šaubas" (2008), "Sinekdoha, Ņujorka" (2008), "Radio pirāti" (2009), "Pavēlnieks" (2012), "Bada spēles: Spēle ar uguni" (2013), "Bada spēles: Zobgaļsīlis. 1. daļa" (2014), "Visbīstamākais cilvēks" (2014), "Bada spēles: Zobgaļsīlis. 2. daļa" (2015).
2005. gadā viņš attēloja galveno tēlu filmā "Kapote", par ko saņēma vairākas balvas, tai skaitā Amerikas Kinoakadēmijas balvu kā labākais aktieris, Zelta globusa balvu un BAFTA kino balvu. Vēl ir ticis nominēts Amerikas Kinoakadēmijas balvai par lomām filmās "Čārlija Vilsona karš", "Šaubas" un "Pavēlnieks". 2010. gadā F. Hofmans debitēja kā režisors ar filmu Jack Goes Boating. Tēlojis arī teātrī.
Jana Duļevska
Jana Duļevska (dzimusi Rīgā) ir latviešu aktrise, humoriste un TV raidījumu vadītāja.
Studējusi aktiermākslu Ņujorkā, ASV. J. Duļevska ir piedalījusies vairākos humora šovos, tai skaitā "Lielais Brīnumzemes šovs", "Ādamsonu ģimene". Ar Paulas lomu 2002. gadā filmējusies seriālā Ferdinands Lieliskais. 2005. gada filmā "Es mīlu jūsu meitu!" iejutusies līgavas Sintijas lomā. Tēlojusi teātra izrādē "Plīvurītis ar punktiņiem".
Kopā ar Juri Šteinbergu 2010. gadā vadīja TV3 šovu "Dejo ar zvaigzni 3" (sākotnēji ar Valteru Krauzi). 2011. gada rudenī sāka vadīt TV3 kulinārijas raidījumu "Divi cepas!". No 2014. līdz 2020. gadam kopā ar Valteru Krauzi un Artūru Skrastiņu vadījusi TV3 šovu "Es mīlu tevi, Latvija!".
Precējusies ar hokejistu Rodrigo Laviņu, pārim ir divi dēli.
Krauļi
Krauļi var būt:
Aginska
Aginska vai Aga (bua) ir pilsētciemats Krievijā, Aizbaikāla novadā. Agas Burjatu apvidus un Aginskas rajona administratīvais centrs. Izvietojies Agas upes kreisajā krastā 153 km no novada centra Čitas. Līdz 2008. gadam bija Agas Burjatu autonomā apvidus centrs.
Aginskā miris ievērojamais orientālists Gombodžabs Cibikovs, viņa vārdā nosaukts muzejs un uzstādīts piemineklis.
Filips Beikers Hols
Filips Beikers Hols (en; dzimis, miris ) bija amerikāņu aktieris.
Viņš pazīstams ar piedalīšanos Pola Tomasa Andersona filmās, tostarp Hard Eight (1996), "Naktis bugi stilā" (1997) un "Magnolija" (1999). Tāpat atveidojis nozīmīgas lomas tādās filmās kā Secret Honor (1984) un Duck (2005). Hols pārsvarā atveidojis otrā plāna lomas, tostarp filmās Say Anything... (1989), "Trūmena šovs" (1998), "Talantīgais misters Riplijs" (1999), "Savs cilvēks" (1999), The Contender (2000), "Visvarenais Brūss" (2003), "Dogvila" (2003), "Zodiaks" (2007), "50/50" (2011) un "Argo" (2012). Par lomu filmā Hard Eight viņš saņēma Neatkarīgā gara balvas nomināciju kategorijā "Labākais galvenās lomas aktieris", bet par lomām filmās "Naktis bugi stilā" un "Magnolija" saņēma divas Ekrāna aktieru ģildes balvas nominācijas kategorijā "Labākais aktieru sastāvs spēlfilmā".
Tāpat Hols zināms ar darbu televīzijā mūža garumā. Starp viņa pirmajiem seriāliem ir "Lazarete" (M*A*S*H), "Noziegumam pa pēdām" (Murder, She Wrote) un Cheers. Viena no viņa atpazīstamākajām televīzijas seriāla lomām ir leitnanta Džo Būkmena loma seriālā Seinfeld. Vēl filmējies seriālos The Practice, "Rietumu spārns" (The West Wing), "Iegrožo savu aizrautību", "Amerikāņu ģimenīte" un BoJack Horseman.
Ernsts Augusts
Ernsts Augusts (de; dzimis, miris ) bija Hannoveres kūrfirsts no 1692. līdz 1698. gadam, tomēr nomira pirms 1708. gada, sākot no kura drīkstēja aktīvi valdīt kūrfirstē. Pirms tam bija Braunšveigas-Lineburgas hercogs un valdīja pār Kālenbergas firstisti ar galvaspilsētu Hannoverē. Ernsta Augusta dēls Georgs Ludvigs 1714. gadā kļuva par Lielbritānijas un Īrijas karali Džordžu I.
Nagobads
Nagobads var būt:
Stapuļi (Mežvidu pagasts)
Stapuļi ir ciems Mežvidu pagastā, Kārsavas novadā. Atrodas 266 km attālumā no Rīgas.
Apdzīvotā vieta atrodas pie autoceļa A13.
Anonīms
Anonīms (no grieķu ἀνώνυμος — bez vārda, nezināms) ir autors, kurš slēpis savu vārdu.
Anonimitāte var mazināt atbildību par veiktajām darbībām un novērst ietekmi uz reputāciju, tā ļauj cilvēkiem pārvarēt apmulsumu, paust savu viedokli vai aprakstīt savas emocijas.